b"\n_START_ARTICLE_\nPatbingsu\n_START_SECTION_\nKasaysayan\n_START_PARAGRAPH_\nBinuo ang unang mga anyo ng patbingsu ng yelong ginadgad at dalawa o tatlong sangkap, karaniwang sarsang pulang munggo, tteok, at pulbos ng grawndnat.  Umiral ang mga pinakamaagang anyo ng patbingsu sa panahon ng Dinastiyang Joseon (1392-1910).  Nagpapakita ng mga rekord ng pamahalaan ang mga opisyal na nagbabahagi ng mga durog na yelo na may iba't ibang prutas sa ibabaw. _NEWLINE_Ipinalalagay na nagmula ang mga modernong anyo ng patbingsu ay sa panahon ng Korea sa ilalim ng pamamahala ng Hapon (1910-1945) na may pagpapakilala ng malamig na putahe na mayroong sarsang pulang munggo.  Isang Koreanong imbensyon ang pagkasasama ng sarsang pulang munggo at yelong ginadgad.  Sa panahon ng Digmaang Koreano (1950-1953), nagbunga ang mga banyagang impluwensiya sa pagsasama ng mga sangkap tulad ng kaktel ng prutas, sorbetes, prutas, nuwes, angkak, arnibal, at kremang pinalantik (whipped cream).   Noong mga dekadang '70 at '80, naging sikat na sangkap ang kaktel ng prutas, kremang pinalantik, at seresang maraschino.\n_START_SECTION_\nMga baryante\n_START_PARAGRAPH_\nMayroong iba't ibang mga uri at lasa ng patbingsu.  Karamihan sa mga bingsu ay hindi sumusunod sa tradisyon, at hindi kasama ang sarsang pulang munggo sa mga ilang baryante.  Ang ilang mga popular na lasa ay: berdeng tsaa, kape, at yogurt.\n_START_SECTION_\nAvailability\n_START_PARAGRAPH_\nMatatagpuan Patbingsu sa karamihan ng restauranteng fast food, cafe, at bakery sa Timog Korea.  Napakatanyag din na panghimagas ang Patbingsu sa mga cafe sa mga Koreatown ng Vancouver, New York City, Los Angeles, Atlanta at Taylandiya."